Í Borgarbókasafninu Grófinni 21. nóvember kl. 12.15 - 13.00 , í Gerðubergi 22. nóvember kl. 12.15 - 13.00 og í Spönginni 23. nóvember kl. 13.15 - 14.00 . Nú þegar líða tekur að jólum ætlum við að bjóða uppá snemmbúin aðventujazz . Feðginin Anna Gréta Sigurðardóttir og Sigurður Flosason sauma saman lauflétta dagskrá með íslenskum og erlendum lögum sem tengjast hátíð ljóss , friðar og jólaundirbúningnum . Leifur Gunnarsson leikur með á kontrabassa . Sigurður hefur um árabil verið í hópi atkvæðamestu jazztónlistarmanna Íslands og hefur sent frá sér um 30 geisladiska með klassískum og frumsömdum jazzi . Hann hefur hlotið íslensku tónlistarverðlaunin átta sinnum og tvisvar verið tilnefndur til tónlistarverðlauna Norðurlandaráðs . Anna Gréta var valin bjartasta vonin á Íslensku tónlistarverðlaununum árið 2014 í flokknum jazz og blús . Á námsárunum kom hún reglulega fram í Svíþjóð og hefur starfað með mörgu af fremsta jazztónlistarfólki Svía . Í ár hlaut hún verðlaun frá velunnurum tónleikastaðarins Fasching í Stokkhólmi , en aðeins ein slík verðlaun eru veitt á hverju ári . Leifur Gunnarsson er listrænn stjórnandi Jazz í hádeginu . Verið öll velkomin – við hlökkum til að sjá ykkur . Ókeypis aðgangur .